काभ्रेको खर्पाचोकस्थित बीपी राजमार्गकै छेउमा नांशाल रोडा ढुंगा उद्योगमा काभ्रे निर्वाचन क्षेत्र नम्बर १ का सभासद तीर्थ लामाको लगानी छ । कांग्रेस सभासद् लामा सो उद्योगका अर्का सञ्चालक हुन् । ०७२ साल असारमा प्रमुख जिल्ला अधिकारी सुदर्शनप्रसाद ढकालको नेतृत्वमा गएको अनुगमन समितिले मापदण्ड नपुगेको भन्दै नांशाललगायत जिल्लाका सात क्रसर उद्योगलाई सञ्चालनमा रोक लगाएको थियो । तर, ती कुनै पनि रोकिएनन् ।
